《酬临濮刘推官》
宋代·刘攽

治民非己长，那得士心降。为问来鸣凤，何如止吠厖。

壶餐惭鼎食，铅割谢矛鏦。辩士更持节，佳兵正上泷。

薄田桑十亩，小市酿千缸。自喜庭无讼，宁论智少双。

陪京开左辅，振铎服中邦。禁脔分留印，天枝涖建幢。

孤生老将至，壹意信犹矼。赖倚弦歌化，馀风勉政庞。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。